พ.ศ. 2561

ตามเข็มนาฬิกาจากบนซ้าย: โอลิมปิกฤดูหนาว 2018 จัดขึ้นที่พย็องชัง ประเทศเกาหลีใต้; การประท้วงหลังการลอบสังหารญะมาล คอชุกญี; การประท้วงมาร์ชฟอร์เอาเออร์ไลฟ์ที่จัดขั้นทั่วสหรัฐและทั่วโลก; ขบวนการเสื้อกั๊กเหลืองในประเทศฝรั่งเศส; แคมป์ไฟร์กลายเป็นเหตุเพลิงไหม้ที่ร้ายแรงและทำลายล้างมากที่สุดในประวัติศาสตร์รัฐแคลิฟอร์เนีย; อีลอน มัสก์ ผู้บริหารสูงสุดของสเปซเอ็กซ์ ปล่อยเทสลารอสเตอร์ออกสู่อวกาศ; หน่วยกู้ภัยรวมตัวกันเพื่อเริ่มปฏิบัติการค้นหาและกู้ภัยในปฏิบัติการค้นหาและกู้ภัยถ้ำหลวง; คิม จ็อง-อึน ผู้นำสูงสุดเกาหลีเหนือ พบปะกับมุน แจ-อิน ประธานาธิบดีเกาหลีใต้ ที่เขตปลอดทหารเกาหลี|300x300px|thumb|right
พุทธศักราช 2561 ตรงกับปีคริสต์ศักราช 2018 เป็นปีปกติสุรทินที่วันแรกเป็นวันจันทร์ตามปฏิทินเกรกอเรียน และเป็น- ปีจอ สัมฤทธิศก จุลศักราช 1380 (วันที่ 16 เมษายน เป็นวันเถลิงศก)

**ผู้นำประเทศไทย**
 พระมหากษัตริย์: พระบาทสมเด็จพระวชิรเกล้าเจ้าอยู่หัว (13 ตุลาคม พ.ศ. 2559 – ปัจจุบัน)- นายกรัฐมนตรี: พลเอก ประยุทธ์ จันทร์โอชา (24 สิงหาคม พ.ศ. 2557 – 22 สิงหาคม พ.ศ. 2566)

**เหตุการณ์**

**มกราคม**
 1–3 มกราคม – เกิดการประท้วงรุนแรงทั่วประเทศอิหร่านต่อรัฐบาลและผู้นำสูงสุด อะลี คอเมเนอี ทำให้มีผู้เสียชีวิต 22 คน และมีผู้ถูกจับกุมกว่า 550 คน- 18 มกราคม – นาซาและเอ็นโอเอเอรายงานว่าปี 2560 เป็นปีร้อนที่สุดในบันทึกทั่วโลกโดยไม่มีเอลนีโญ และอยู่ในสามอันดับแรกปีร้อนที่สุด- 20 มกราคม – รัฐบาลตุรกี ภายใต้การนำของประธานาธิบดีเรเจป ไตยิป แอร์โดอัน ประกาศเริ่มการโจมตีทางทหารเพื่อชิงดินแดนซีเรียเหนือบางส่วนจากกองกำลังเคิร์ด- 20–22 มกราคม – รัฐบาลกลางสหรัฐยุติการปฏิบัติงานเนื่องจากวุฒิสภาไม่สามารถผ่านร่างกฎหมายการจัดหาเงินทุน
*24 มกราคม – นักวิทยาศาสตร์ในประเทศจีนรายงานในวารสาร เซลล์  ว่าสามารถสร้างโคลนลิงครั้งแรกสำเร็จโดยใช้การย้ายนิวเคลียสเซลล์ที่ไม่ใช่เซลล์เพศ ชื่อ จงจงและฮวาฮวา
*31 มกราคม – เกิดจันทรุปราคาเต็มดวง ดวงจันทร์ปรากฏเป็นซูเปอร์มูน โดยมีจุดโคจรใกล้สุดจากโลกในวันที่ 30 มกราคม นอกจากนี้ยังเป็นอุปราคาบลูมูนครั้งแรกในปี 2561 จึงถูกเรียกว่า ซูเปอร์บลูบลัดมูน

**กุมภาพันธ์**
 6 กุมภาพันธ์ – สเปซเอ็กซ์ดำเนินการบินปฐมฤกษ์ของจรวดทรงพลังที่สุดในปัจจุบัน ฟัลคอน เฮฟวี จากฐานปล่อยที่ 39 ที่ศูนย์อวกาศจอห์น เอฟ. เคนเนดี- 9–25 กุมภาพันธ์ – กีฬาโอลิมปิกฤดูหนาว ครั้งที่ 23 ณ เมืองพย็องชัง ประเทศเกาหลีใต้
*10 กุมภาพันธ์ – เคย์ โกลด์สเวิร์ตธี ได้รับการสถาปนาเป็นอัครมุขนายกหญิงคนแรกของแองกลิคันคอมมิวเนียน โดยการสถาปนาจัดขึ้นที่มุขมณฑลแองกลิคันแห่งเพิร์ธ รัฐเวสเทิร์นออสเตรเลีย ประเทศออสเตรเลีย- 14 กุมภาพันธ์ – จาค็อบ ซูมา ลาออกจากตำแหน่งประธานาธิบดีแอฟริกาใต้ หลังครองอำนาจเก้าปี ในข้อกล่าวหาฉ้อราษฎร์บังหลวง

**มีนาคม**
 4 มีนาคม – อดีตสายลับสองหน้าชาวรัสเซีย เซอร์เกย์ สกรีปาล และยูเลีย ธิดา ถูกวางยาพิษด้วยสารประสาทโนวีชอกในซอลส์บรี ประเทศอังกฤษ ตำรวจต่อต้านการก่อการร้ายสอบสวนท่ามกลางข้อสังเกตว่ารัฐบาลรัสเซียอาจอยู่เบื้องหลัง
*9 มีนาคม – ดอนัลด์ ทรัมป์ ประธานาธิบดีสหรัฐ ตอบรับคำเชิญจากคิม จ็อง-อึน ผู้นำเกาหลีเหนือ เพื่อหารือเกี่ยวกับการยกเลิกการกักตุนอาวุธนิวเคลียร์ของเกาหลีเหนือ- 11 มีนาคม – รัฐบาลจีนมีมติยกเลิกบทบัญญัติในรัฐธรรมนูญว่าด้วยการจำกัดวาระของผู้นำ เป็นผลให้ สี จิ้นผิง ประธานาธิบดีสาธารณรัฐประชาชนจีนและเลขาธิการพรรคคอมมิวนิสตร์แห่งประเทศจีน ได้รับสถานะ "ประธานาธิบดีตลอดชีพ"
*18 มีนาคม – วลาดีมีร์ ปูติน ได้รับเลือกตั้งเป็นประธานาธิบดีรัสเซียสมัยที่สี่- 19 มีนาคม – แรดขาวเหนือเพศผู้ตัวสุดท้ายของโลกตายในประเทศเคนยา
*25 มีนาคม – สายการบินควอนตัสเปิดตัวเที่ยวบินโบอิง 787 ดรีมไลเนอร์ แบบบินตรงและไม่มีการแวะพัก ระหว่างท่าอากาศยานเพิร์ทกับท่าอากาศยานลอนดอนฮีทโธรว์ โดยถือเป็นเที่ยวบินพาณิชย์แบบไม่แวะพักเที่ยวบินแรกที่ให้บริการระหว่างประเทศออสเตรเลียกับสหราชอาณาจักร
*28 มีนาคม 
**คิม จ็อง-อึน ผู้นำสูงสุดของเกาหลีเหนือ เข้าพบสี จิ้นผิง ประธานาธิบดีสาธารณรัฐประชาชนจีน ณ กรุงปักกิ่ง ประเทศจีน โดยการเข้าพบครั้งนี้ถือเป็นการปฏิบัติหน้าที่นอกประเทศครั้งแรกของคิม จ็อง-อึน นับตั้งแต่เข้ารับตำแหน่งเมื่อปี พ.ศ. 2554
**เกิดเหตุเพลิงไหม้เรือนจำภายในสถานีตำรวจ ที่รัฐการาโบโบ ประเทศเวเนซุเอลา มีผู้เสียชีวิต 68 ราย

**เมษายน**
 8 เมษายน – สงครามกลางเมืองซีเรีย: มีผู้เสียชีวิตอย่างน้อย 70 คนและผู้ได้รับบาดเจ็บอีกหลายร้อยคนหลังเหตุโจมตีเคมีด้วยแก๊สซารินในดูมา เขตกูตาตะวันออกซึ่งฝ่ายกบฏถือครองอยู่- 11 เมษายน – อิลยูชิน อิล-76 ของกองทัพอากาศแอลจีเรียตกใกล้กับกรุงแอลเจียร์ เป็นเหตุให้มีผู้เสียชีวิต 257 คน- 14 เมษายน – สงครามกลางเมืองซีเรีย: สหรัฐ สหราชอาณาจักรและฝรั่งเศสสั่งทิ้งระเบิดฐานทัพซีเรียเพื่อตอบโต้เหตุโจมตีด้วยแก๊สซารินที่อ้างว่ารัฐบาลบัชชาร อัลอะซัดเป็นผู้ลงมือต่อพลเรือนในกูตา
*18 เมษายน – เกิดการประท้วงในประเทศนิการากัว หลังรัฐบาลประกาศปฏิรูปประกันสังคมซึ่งจะลดประโยชน์ของบำนาญเกษียณอายุ มีผู้เสียชีวิต 448 ราย- 19 เมษายน – มิเกล ดิอัซ-กาเนลสาบานตนเป็นประธานาธิบดีคิวบา นับเป็นผู้นำคิวบาคนแรกที่มิใช่ตระกูลกัสโตรนับแต่การปฏิวัติคิวบา
*27 เมษายน – คิม จ็อง-อึน ผู้นำเกาหลีเหนือ ข้ามชายแดนมาพบกับมุน แจ-อิน ประธานาธิบดีเกาหลีใต้ นับเป็นผู้นำเกาหลีเหนือคนแรกที่ข้ามเขตปลอดทหารนับแต่ก่อตั้งขึ้นในปี 2496

**พฤษภาคม**
 3 พฤษภาคม – กลุ่มแบ่งแยกดินแดนเอตาประกาศยุบตัวลงอย่างเป็นทางการ หลังความขัดแย้งนาน 40 ปีในประเทศสเปน อันเป็นเหตุให้มีผู้เสียชีวิตกว่า 800 คน- 5 พฤษภาคม – มีการปล่อยยานอวกาศ อินไซต์ ที่ไม่มีมนุษย์โดยสารของนาซา คาดว่าจะลงจอดดาวอังคารในเดือนพฤศจิกายน และใช้หัวขุดเจาะเพื่อศึกษาทางธรณีวิทยา- 8 พฤษภาคม – ประธานาธิบดีสหรัฐ ดอนัลด์ ทรัมป์ ประกาศเจตนาถอนสหรัฐจากความตกลงนิวเคลียร์อิหร่าน- 9 พฤษภาคม – แนวร่วมแห่งความหวังซึ่งเป็นฝ่ายค้าน อันมีอดีตนายกรัฐมนตรี มาฮาดีร์ บิน โมฮามัด เป็นหัวหน้า ครองเสียงข้างมากในรัฐสภามาเลเซีย ทำให้แนวร่วมแห่งชาติซึ่งเป็นรัฐบาล 61 ปีนับแต่ประเทศมาเลเซียได้รับเอกราชในปี 2500 หมดอำนาจ- 25 พฤษภาคม
** ระเบียบการคุ้มครองข้อมูลทั่วไปของสหภาพยุโรปมีผลใช้บังคับ ซึ่งกำหนดการควบคุมภาวะเฉพาะส่วนตัวอันเข้มงวดแก่พลเมืองยุโรปทั่วโลก
** มีการลงประชามติว่าจะยกเลิกกฎหมายรัฐธรรมนูญว่าด้วยการห้ามทำแท้งในประเทศไอร์แลนด์หรือไม่ ผลฝ่ายให้เลิกชนะด้วยเสียงร้อยละ 66.4 ต่อ 33.6

**มิถุนายน**
12 มิถุนายน
**การประชุมสุดยอดเกาหลีเหนือ-สหรัฐ พ.ศ. 2561 โดยการประชุมครั้งนี้ถือเป็นครั้งแรกที่ผู้นำของทั้งสองประเทศประชุมร่วมกัน
**ประเทศกรีซบรรลุข้อตกลงกับประเทศมาซิโดเนียเพื่อยุติข้อพิพาท 27 ปีว่าด้วยการเรียกชื่อประเทศมาซิโดเนีย โดยข้อตกลงได้กำหนดให้เปลี่ยนชื่อทางการของมาซิโดเนียเป็น "สาธารณรัฐมาซิโดเนียเหนือ"
*13 มิถุนายน – สหพันธ์ฟุตบอลระหว่างประเทศมีมติให้ประเทศแคนาดา เม็กซิโก และสหรัฐ เป็นเจ้าภาพร่วมในการจัดการแข่งขันฟุตบอลโลก 2026
*14 มิถุนายน – 15 กรกฎาคม – มีการแข่งขันฟุตบอลโลก 2018 ณ ประเทศรัสเซีย ทีมชนะเลิศ คือ ฝรั่งเศส
*19 มิถุนายน 
** สหรัฐประกาศจะถอนตัวออกจากสมาชิกคณะมนตรีสิทธิมนุษยชนแห่งสหประชาชาติ (UNHRC)
** วุฒิสภาแคนาดาผ่านร่างกฎหมายอนุญาตการใช้กัญชาเพื่อนันทนาการ เป็นผลให้ประเทศแคนาดาเป็นประเทศแรกในกลุ่มจี 7 ที่การใช้กัญชาเป็นกิจกรรมชอบด้วยกฎหมาย

**กรกฎาคม**
5 กรกฎาคม – ประเทศลิทัวเนียเข้าร่วมองค์การเพื่อความร่วมมือและการพัฒนาทางเศรษฐกิจ ในฐานะสมาชิกลำดับที่ 36
*6 กรกฎาคม
** ภาษีศุลกากรของสหรัฐต่อสินค้าจีนมูลค่า 34,000 ล้านดอลลาร์สหรัฐมีผลใช้บังคับ ประเทศจีนกล่าวหาสหรัฐว่าเริ่ม "สงครามการค้าใหญ่ที่สุดในประวัติศาสตร์เศรษฐกิจ" และประกาศภาษีศุลกากรตอบโต้ทันที
** โชโก อาซาฮาระ อดีตหัวหน้ากลุ่มโอมชินริเกียว และสมาชิกหลักอีกหกคน ผู้ก่อเหตุใช้แก๊สซารินในรถไฟใต้ดินโตเกียวเมื่อปี 2538 ถูกประหารชีวิตด้วยการแขวนคอ
*9 กรกฎาคม – 
**ประเทศเอริเทรียและประเทศเอธิโอเปียประกาศยุติความขัดแย้ง 20 ปีอย่างเป็นทางการ
**พายุไต้ฝุ่นมาเรียพัดเข้าประเทศญี่ปุ่นส่งผลให้น้ำท่วมมีผู้เสียชีวิตกว่า 155 ราย
*10 กรกฎาคม – ภารกิจช่วยเหลือสมาชิกทีมฟุตบอลหมูป่าอะคาเดมีรายสุดท้ายออกจากถ้ำได้เป็นผลสำเร็จ- 17 กรกฎาคม – มีการลงนามความตกลงความเป็นหุ้นส่วนเศรษฐกิจอียู–ญี่ปุ่น ซึ่งเป็นความตกลงการค้าเสรีทวิภาคีใหญ่สุดในโลก สร้างเขตการค้าเปิดที่ครอบคลุมเกือบหนึ่งในสามของจีดีพีโลก- 25 กรกฎาคม – นักวิทยาศาสตร์รายงานว่ามีทะเลสาบใต้ธารนำแข็งบนดาวอังคาร ลึกลงไปจากแผ่นน้ำแข็งขั้วใต้ของดาวและมีความกว้างประมาณ 20 กิโลเมตร
*26 กรกฎาคม – เกิดเหตุไฟป่าแคว้นแอตติกา พ.ศ. 2561 ประเทศกรีซ มีผู้เสียชีวิตรวม 99 ราย

**สิงหาคม**
 2 สิงหาคม – บริษัทแอปเปิลเป็นบริษัทมหาชนแรกที่มีมูลค่าตามราคาตลาดถึง 1 ล้านล้านดอลลาห์สหรัฐ- 7 สิงหาคม – สหรัฐกำหนดวิธีการบังคับต่อประเทศอิหร่านอีกครั้ง- 10 สิงหาคม – 20 สิงหาคม – เกิดอุทกภัยรุนแรงในรัฐเกรละ ประเทศอินเดีย นับเป็นอุทกภัยใหญ่สุดในรัฐเกรละในรอบศตวรรษ- 12 สิงหาคม
** ประเทศริมทะเลแคสเปียน อันได้แก่ประเทศรัสเซีย ประเทศคาซัคสถาน ประเทศอาเซอร์ไบจาน ประเทศอิหร่าน และประเทศเติร์กเมนิสถาน ลงนามในอนุสัญญาว่าด้วยสถานภาพทางกฎหมายของทะเลแคสเปียน ซึ่งยุติความพิพาทเหนือทะเลแคสเปียนนานกว่า 20 ปี
** นาซ่าปล่อยยานอวกาศไร้คนขับ พาร์กเกอร์โซลาร์โพรบ เพื่อศึกษาดวงอาทิตย์และลมสุริยะในระยะใกล้- 14 สิงหาคม – สะพานโมเรนดีในนครเจนัว ประเทศอิตาลีพังถล่มบางส่วน มีผู้เสียชีวิต 43 คน

**กันยายน**
 6 กันยายน – ศาลสูงสุดอินเดียทำให้การรักเพศเดียวกันชอบด้วยกฎหมาย- 20 กันยายน – เรือ เอ็มวี นเยเรเร พลิกคว่ำในทะเลสาบวิกตอเรีย มีผู้โดยสารเสียชีวิตกว่า 228 คน- 22 กันยายน – มือปืนหลายคนกราดยิงใส่ขบวนพาเหรดของทหารอิหร่านในเมืองอวาส ประเทศอิหร่าน ทำให้มีผู้เสียชีวิตอย่างน้อย 29 คน รวมทั้งพลเรือน และมีผู้ได้รับบาดเจ็บอีกกว่า 50 คน- 28 กันยายน – เกิดแผ่นดินไหวขนาด 7.5 แมกนิจูด ณ เกาะซูลาเวซี ประเทศอินโดนีเซีย ส่งผลให้เกิดคลื่นสึนามิที่ทำให้มีผู้เสียชีวิตอย่างน้อย 2,256 คน และบาดเจ็บอีกมากกว่า 10,679 ราย

**ตุลาคม**
 8 ตุลาคม  – ไอพีซีซีจัดพิมพ์รายงานพิเศษว่าด้วยภาวะโลกร้อน 1.5 °ซ. เตือนว่า "การเปลี่ยนแปลงที่ฉับพลัน แปลกใหม่ และมีผลกระทบเป็นวงกว้างในทุกแง่มุมของสังคม" ต้องมีขึ้นเพื่อยืนยันว่าภาวะโลกร้อนจะรักษาไว้ต่ำกว่า 1.5 °ซ.- 17 ตุลาคม – เกิดเหตุโจมตีในวิทยาลัยสารพัดช่างเคียร์ช บนคาบสมุทรไครเมีย 19 คน ถูกสังหารด้วยปืน รวมถึง วลาดิสลัฟ รอสเลียคอฟ ผู้ก่อเหตุ- 19 ตุลาคม –
**ยานอวกาศไร้คนขับสัญชาติยุโรป-ญี่ปุ่น เบปีโคลอมโบ ปล่อยสู่อวกาศในการเดินทาง 7 ปี มุ่งหน้าสู่ดาวพุธ
**เมือง อมฤตสาร์ ประเทศอินเดีย เกิดเหตุรถไฟชนคนเสียชีวิต 59 ราย- 27 ตุลาคม 
**เกิดเหตุเฮลิคอปเตอร์ของสโมสรฟุตบอลเลสเตอร์ซิตีตกที่คิงเพาเวอร์สเตเดียม สหราชอาณาจักร ทำให้ผู้โดยสาร 5 คนบนเครื่องเสียชีวิตทั้งหมด
**ไมเคิล ดี. ฮิกกินส์ ได้รับการประกาศให้เป็นประธานาธิบดีประเทศไอร์แลนด์อย่างเป็นทางการ หลังได้รับคะแนนเสียงจากการลงคะแนนจัดอันดับครั้งแรก 822,566 เสียง- 28 ตุลาคม – ฌาอีร์ โบลโซนารู นักการเมืองขวาจัด ชนะการเลือกตั้งประธานาธิบดีบราซิล โดยได้รับคะแนนเสียงร้อยละ 55
*29 ตุลาคม – ไลอ้อนแอร์ เที่ยวบินที่ 610 เกิดอุบัติเหตุตกที่ทะเลชวา ผู้เสียชีวิต 189 ราย
*30 ตุลาคม – ยานอวกาศเคปเลอร์ของนาซ่า ยุติภารกิจเนื่องจากเชื้อเพลิงหมด

**พฤศจิกายน**
 1 พฤศจิกายน – ยานอวกาศดอว์นของนาซ่า ยุติภารกิจเนื่องจากเชื้อเพลิงไฮดราซีนหมด- 4 พฤศจิกายน – นิวแคลิโดเนียจัดการลงประชามติเอกราชจากฝรั่งเศส ผลปรากฏว่า ร้อยละ 56.4 คัดค้านเอกราช ส่วนร้อยละ 43.6 สนับสนุน- 26 พฤศจิกายน – ยานอวกาศ อินไซต์ ของนาซาลงจอดบนดาวอังคารสำเร็จ- 27 พฤศจิกายน – วิกฤตการณ์ยูเครน: ประเทศยูเครนประกาศกฏอัยการศึกหลังเกิดเหตุปะทะที่ประเทศรัสเซียยึดเรือยูเครนสามลำในพื้นที่พิพาทช่องแคบเคียร์ชเมื่อสองวันก่อน

**ธันวาคม**
 1 ธันวาคม–8 ธันวาคม – ประเทศฝรั่งเศสเผชิญกับการก่อความไม่สงบที่เลวร้ายที่สุดนับตั้งแต่การประท้วงปี พ.ศ. 2511 เนื่องจากขบวนการเสื้อกั้กเหลืองประท้วงในกรุงปารีส นำไปสู่การจลาจลที่รถกว่าร้อยคันถูกเผาและอาร์กเดอทรียงฟ์เดอเลตวลเกิดความเสียหาย- 3 ธันวาคม – ยานอวกาศไอไซริส-เร็กซ์  เดินทางถึงดาวเคราะห์น้อย 101955 เบนนู โดยเป็นภารกิจการจัดเก็บตัวอย่างจากดาวเคราะห์น้อยแรกของนาซา- 7 ธันวาคม – สหภาพโทรคมนาคมระหว่างประเทศรายงานว่า จนถึงสิ้นปี พ.ศ. 2561 มีผู้ใช้อินเทอร์เน็ตเกินกว่าครึ่ง (51.2 %) ของประชากรโลกทั้งหมด

**วันเกิด**
 9 มีนาคม – เจ้าหญิงอาเดรียน ดัชเชสแห่งเบลคิงแง- 23 เมษายน – เจ้าชายหลุยส์แห่งเคมบริดจ์

**วันถึงแก่กรรม**

**มกราคม**
 1 มกราคม - มานูเอล โอลิเวนเซีย ทนายความและอาจารย์ชาวสเปน (เกิด 25 กรกฎาคม พ.ศ. 2472)- 2 มกราคม – เจ้าฟ้าโสริยะวงศ์สว่าง (ประสูติ 22 มกราคม พ.ศ. 2480)- 7 มกราคม - ฟร็องส์ แกล นักร้องชาวฝรั่งเศส (เกิด 9 ตุลาคม พ.ศ. 2490)- 15 มกราคม – โดโลเรส โอริออร์แดน นักร้องและนักดนตรีชาวไอร์แลนด์ (เกิด 6 กันยายน พ.ศ. 2514)

**กุมภาพันธ์**
 13 กุมภาพันธ์ – เจ้าชายเฮนริกแห่งเดนมาร์ก พระราชสวามี (พระราชสมภพ 11 มิถุนายน พ.ศ. 2477)- 24 กุมภาพันธ์ – ศรีเทวี นักแสดงชาวอินเดีย (เกิด 13 สิงหาคม พ.ศ. 2506)

**มีนาคม**
 4 มีนาคม – ดาวีเด อัสโตรี นักฟุตบอลชาวอิตาลี (เกิด 7 มกราคม พ.ศ. 2530)- 14 มีนาคม – สตีเฟน ฮอว์คิง นักฟิสิกส์ทฤษฎีและนักจักรวาลวิทยาชาวอังกฤษ (เกิด 8 มกราคม พ.ศ. 2485)- 17 มีนาคม – ฟาน วัน ขาย นายกรัฐมนตรีเวียดนามคนที่ 5 (เกิด 25 ธันวาคม พ.ศ. 2476)

**เมษายน**
 7 เมษายน – ปีเตอร์ กรึนแบร์ก นักฟิสิกส์รางวัลโนเบลชาวเยอรมัน (เกิด 18 พฤษภาคม พ.ศ. 2482)- 17 เมษายน – บาร์บารา บุช อดีตสุภาพสตรีหมายเลขหนึ่งของสหรัฐ (เกิด 8 มิถุนายน พ.ศ. 2468)- 18 เมษายน – บรูโน ซามมาร์ติโน นักมวยปล้ำอาชีพชาวอิตาลี (เกิด 6 ตุลาคม พ.ศ. 2478)- 20 เมษายน – อะวีชี ดีเจและโปรดิวเซอร์เพลงชาวสวีเดน (เกิด 8 กันยายน พ.ศ. 2532)- 21 เมษายน – เวิร์น ทรอยเออร์ นักแสดงชาวอเมริกัน (เกิด 1 มกราคม พ.ศ. 2512)

**พฤษภาคม**
 1​ พฤษภาคม​ -​ สวลี​ ผกาพันธ์​ ศิลปิน​แห่งชาติ​ นักร้อง​เพลง​ลูกกรุง​และ​นักแสดง​ชาวไทย​ (เกิด​ 6 สิงหาคม​ พ.ศ.​ 2474)​- 10 พฤษภาคม – ดาวิด กูดดอลล์ นักวิทยาศาสตร์ชาวอังกฤษ-ออสเตรเลีย (เกิด 4 เมษายน พ.ศ. 2457)- 16 พฤษภาคม – ฮิเดกิ ไซโจ นักร้องและนักแสดงชาวญี่ปุ่น (เกิด 13 เมษายน พ.ศ. 2498)- 22 พฤษภาคม – ฟิลิป รอธ นักประพันธ์ชาวอเมริกัน (เกิด 19 มีนาคม พ.ศ. 2476)- 26 พฤษภาคม – นาเซอร์ มาเล็ก โมเทียร์ นักแสดงชาวอิหร่าน (เกิด 29 มีนาคม พ.ศ. 2473)

**มิถุนายน**
1 มิถุนายน 
**แอนดี แมสซีย์ วาทยากรและคีตกวีชาวอังกฤษ (เกิด 1 พฤษภาคม พ.ศ. 2489)
**ซัม มัวร์ นักเผยแพร่ชาวเลบานอน-อเมริกัน (เกิด 25 ตุลาคม พ.ศ. 2472)
*2 มิถุนายน – อ็องเดร เดอวาก นักแข่งรถจักรยานยนต์มืออาชีพชาวฝรั่งเศส (เกิด 12 มีนาคม พ.ศ. 2487)
*3 มิถุนายน 
**จอห์นนี่ คียส์ นักแสดงภาพยนตร์ชาวอเมริกัน (เกิด 21 กุมภาพันธ์ พ.ศ. 2483)
**โรเบิร์ต ฟอร์แฮน นักฮอกกี้น้ำแข็งชาวแคนาดา (เกิด 27 มีนาคม พ.ศ. 2479)
*14 มิถุนายน – เอตโตเร โรโมลี นักการเมืองชาวอิตาลี (เกิด 9 เมษายน พ.ศ. 2481)
*15 มิถุนายน – เอนอช ซู กุทเทินแบร์ค วาทยากรชาวเยอรมัน (เกิด 29 กรกฎาคม พ.ศ. 2489)
*16 มิถุนายน – เกนนาดี โรจเดียซ์เตวนสกี วาทยากรชาวรัสเซีย (เกิด 4 พฤษภาคม พ.ศ. 2474)
*18 มิถุนายน – บิ๊ก แวน เวเดอร์ นักมวยปล้ำอาชีพและนักอเมริกันฟุตบอลชาวอเมริกัน (เกิด 14 พฤษภาคม พ.ศ. 2498)
*19 มิถุนายน – เจ้าหญิงเอลิซาเบธแห่งเดนมาร์ก นักการทูตชาวเดนมาร์ก (ประสูติ 8 พฤษภาคม พ.ศ. 2478)
*20 มิถุนายน – พลตำรวจเอก วสิษฐ เดชกุญชร  ศิลปินแห่งชาติ สาขาวรรณศิลป์ ประจำปี พ.ศ. 2541 (เกิด 14 พฤศจิกายน พ.ศ. 2472)
*27 มิถุนายน – โจ แจ็กสัน ผู้จัดการศิลปินชาวอเมริกัน (เกิด 26 กรกฎาคม พ.ศ. 2471)

**กรกฎาคม**
 6 กรกฎาคม
**โชโก อาซาฮาระ ผู้นำลัทธิและผู้ก่อการร้ายชาวญี่ปุ่น (เกิด 2 มีนาคม พ.ศ. 2498)
**สมาน กุนัน วีรบุรุษช่วยเหลือ 13 ชีวิตติดถ้ำหลวง (เกิด 23 ธันวาคม พ.ศ. 2523)
*8 กรกฎาคม – แท็บ ฮันเตอร์ นักแสดงและนักร้องชาวอเมริกัน (เกิด 11 กรกฎาคม พ.ศ. 2474)
*29 กรกฎาคม – ไบรอัน คริสโตเฟอร์ นักมวยปล้ำอาชีพชาวอเมริกัน (เกิด 10 มกราคม พ.ศ. 2515)

**สิงหาคม**
11 สิงหาคม – วี เอส ไนพอล นักเขียนรางวัลโนเบลชาวตรินิแดด-อังกฤษ (เกิด 17 สิงหาคม พ.ศ. 2475)
*16 สิงหาคม – อารีธา แฟรงคลิน นักร้องและนักแต่งเพลงชาวอเมริกัน (เกิด 25 มีนาคม พ.ศ. 2485)
*18 สิงหาคม – โคฟี แอนนัน นักการทูตชาวกานาและอดีตเลขาธิการสหประชาชาติ (เกิด 8 เมษายน พ.ศ. 2481)
*25 สิงหาคม – จอห์น แมคเคน นักการเมืองชาวอเมริกัน (เกิด 29 สิงหาคม พ.ศ. 2479)

**กันยายน**
 6 กันยายน – เบิร์ต เรย์โนลส์ นักแสดงชาวอเมริกัน (เกิด 11 กุมภาพันธ์ พ.ศ. 2479)
*7 กันยายน – แม็ก มิลเลอร์ แร็ปเปอร์ชาวอเมริกัน (เกิด 19 มกราคม พ.ศ. 2535)- 11 กันยายน - วรุฒ วรธรรม นักแสดง/พิธีกรชาวไทย  (เกิด 17 กันยายน พ.ศ. 2512)
*15 กันยายน – คิริน คิกิ นักแสดงชาวญี่ปุ่น (เกิด 15 มกราคม พ.ศ. 2486)
*21 กันยายน – เจิ่น ดั่ย กวาง ประธานาธิบดีเวียดนามคนที่ 8 (เกิด 12 ตุลาคม พ.ศ. 2499)
*28 กันยายน – บาร์นาบัส ซีบูซีโซ ดลามีนี นายกรัฐมนตรีเอสวาตีนีคนที่ 8 (เกิด 15 พฤษภาคม พ.ศ. 2485)

**ตุลาคม**
 1 ตุลาคม – โด๋ เหมื่อย นายกรัฐมนตรีเวียดนามคนที่ 3 (เกิด 2 กุมภาพันธ์ พ.ศ. 2459)- 6 ตุลาคม  – มุนซาร์รัต กาบัลเย นักร้องเสียงโซปราโนชาวสเปนเชื้อสายกาตาลา (เกิด 12 เมษายน พ.ศ. 2476)- 15 ตุลาคม – พอล อัลเลน นักธุรกิจชาวอเมริกัน ผู้ร่วมก่อตั้งบริษัทไมโครซอฟท์ (เกิด 21 มกราคม พ.ศ. 2496) 
*20 ตุลาคม – วิม โกก นายกรัฐมนตรีเนเธอร์แลนด์ (เกิด 29 กันยายน พ.ศ. 2481)
*27 ตุลาคม – วิชัย ศรีวัฒนประภา นักธุรกิจชาวไทย (เกิด 4 เมษายน พ.ศ. 2501)- 30 ตุลาคม – กิมย้ง นักเขียนชาวฮ่องกง (เกิด 6 กุมภาพันธ์ พ.ศ. 2467)

**พฤศจิกายน**
 3 พฤศจิกายน – หลัน เจี๋ยอิง นักแสดงหญิงชาวจีน (เกิด 27 เมษายน พ.ศ. 2506)- 12 พฤศจิกายน – สแตน ลี นักเขียนการ์ตูน บรรณาธิการ นักแสดง โปรดิวเซอร์ชาวอเมริกัน (เกิด 28 ธันวาคม พ.ศ. 2465)
*25 พฤศจิกายน – กุยเลียนา คาลันดา นักแสดงชาวอิตาลี (เกิด 10 กุมภาพันธ์ พ.ศ. 2479)- 30 พฤศจิกายน – จอร์จ เอช. ดับเบิลยู. บุช ประธานาธิบดีสหรัฐคนที่ 41 (เกิด 12 มิถุนายน พ.ศ. 2467)

**ธันวาคม**
 12 ธันวาคม – แฟแร็นตส์ โกชอ ผู้กำกับภาพยนตร์ชาวฮังการี (เกิด 21 พฤศจิกายน พ.ศ. 2480)
*18 ธันวาคม – เดวิด ซี. เอช. ออสติน นักผสมพันธุ์กุหลาบชาวอังกฤษ (เกิด 16 กุมภาพันธ์ พ.ศ. 2469)
*28 ธันวาคม 
**โทชิโกะ ฟูจิตะ นักแสดงชาวญี่ปุ่น (เกิด 5 เมษายน พ.ศ. 2493)
**ปีเตอร์ ฮิล-วูด นักธุรกิจและผู้บริหารสโมสรฟุตบอลชาวอังกฤษ (เกิด 25 กุมภาพันธ์ พ.ศ. 2479)- 30 ธันวาคม – ดอน ลัสก์ นักวาดแอนิเมชันชาวอเมริกัน (เกิด 28 ตุลาคม พ.ศ. 2456)

**วันสำคัญทางศาสนาและพิธีกรรม**
 16 กุมภาพันธ์ - วันตรุษจีน- 1 มีนาคม - วันมาฆบูชา- 13-15 เมษายน - สงกรานต์- 14 พฤษภาคม - วันพืชมงคล- 29 พฤษภาคม - วันวิสาขบูชา- 27 กรกฎาคม - วันอาสาฬหบูชา- 28 กรกฎาคม - วันเข้าพรรษา- 25 สิงหาคม - วันสารทจีน- 24 ตุลาคม - วันออกพรรษา- 22 พฤศจิกายน - วันลอยกระทง- 25 ธันวาคม - วันคริสต์มาส

**รางวัลโนเบล**
100px- สาขาเคมี – ฟรานเชส อาร์โนลด์, เกรกอรี วินเทอร์ และ จอร์จ พี. สมิธ- สาขาวรรณกรรม – ออลกา ตอการ์ตชุก- สาขาสันติภาพ – เดนิส มูเควกี และ นาเดีย มูราด- สาขาฟิสิกส์ – อาร์เธอร์ แอชกิน, เฌราร์ มูรู และ ดอนนา สตริกแลนด์- สาขาสรีรวิทยาหรือการแพทย์ – เจมส์ พี. แอลลิสัน และ ฮอนโจ ทะสุกุ- สาขาเศรษฐศาสตร์ – วิลเลียม นอร์ดเฮาส์ และ พอล โรเมอร์

**บันเทิงคดีที่อ้างถึงปีนี้**
 พ.ศ. 2552 - ภาพยนตร์เรื่อง Terminator 4 มีการดำเนินเรื่องในปีนี้- พ.ศ. 2555 - ภาพยนตร์แอ็คชั่น นิยายวิทยาศาสตร์ เรื่อง ไอเริน สกาย 2018 ทัพเหล็กนาซีถล่มโลก ดำเนินเรื่องในปีนี้

**ดูเพิ่ม**
 ประเทศไทยใน พ.ศ. 2561

**อ้างอิง**
 หว่า แซ่อึ้ง, เลี๊ยกไฮ้ แซ่โอ้ว, ปฏิทิน 100 ปี เทียบ 3 ภาษา, (ไม่ทราบปีที่พิมพ์).